雅戈夫利夫設計局

雅戈夫利夫設計局係蘇聯/俄羅斯嘅一間軍用飛機設計局，1927年5月12號由飛機設計師亞歷山大·些勒基耶域治·雅戈夫利夫創立，設計局編號115。雅戈夫利夫設計局喺二戰期間主要設計常規起降戰鬥機，後來轉為主力研制垂直/短距離起降戰鬥機。蘇聯海軍基輔級航空母艦同埋郭殊戈夫號航空母艦上面嘅主力戰鬥機雅克-38垂直/短距離起降戰鬥機，就係雅戈夫利夫設計局最重要嘅作品之一。

2006年2月，俄羅斯聯邦總統普京簽署行政命令，將俄羅斯境內包括雅戈夫利夫設計局在內嘅好多間飛行器設計局合併成「聯合航空製造公司」。

類:蘇聯工業